Hans Tilkowski

Hans Tilkowski (født 12. juli 1935, død 5. januar 2020) var en tysk fotballspiller fra Dortmund som i 1966 vant cupvinnercupen med Borussia Dortmund og i VM-finalen samme år voktet Vest-Tysklands mål mot England, en kamp som endte med engelsk seier 4-2 etter ekstraomganger. Målvakten sto 39 landskamper for Vest-Tyskland i tiden 1957-67.

Klubbspill 
Fra 1955 til 1962 var Tilkowski målmann på Westfalia Herne, et lag som spilte i Oberliga-West, en liga Herne vant i 1958/59-sesongen. Til åpningen av bundesligaen i 1963 hadde han meldt overgang til Borussia Dortmund, et av lagene som hadde fått plass i den nasjonale toppserien i Vest-Tyskland. Med Borussia vant han i 1965 DFB-pokalen (cupmesterskapet) og året etter finalen i cupvinnercupen 2-1 over Liverpool FC.

Landslagsspill 
Tilkowski debuterte på det vesttyske landslaget 3. april 1957. Han var med i VM-troppen i 1962, uten å komme i spill. Under verdensmesterskapet i fotball 1966 i England voktet han Vest-Tysklands mål i alle kampene, også VM-finalen på Wembley stadion 29. juli 1966 der han i ekstraomgangene to ganger måtte kapitulere for avslutinger fra England-spissen Geoff Hurst. Etter VM spilte Tilkowski én eneste landskamp – i april 1967 ikledde han seg landslagsdrakten for 39. og siste gang.

Tilkowski ble i 1965 valgt til årets spiller i Vest-Tyskland. Han la opp i 1967.

Referanser

Eksterne lenker 
  

Tyske fotballspillere
Tyske fotballtrenere
Spillere i Fotball-VM 1962
Spillere i Fotball-VM 1966
Fotballspillere for SC Westfalia Herne
Fotballspillere for BV Borussia 09 Dortmund
Fotballspillere for Eintracht Frankfurt
Fotballtrenere for SV Werder Bremen
Fotballtrenere for TSV 1860 München
Fotballtrenere for 1. FC Nürnberg
Fotballtrenere for 1. FC Saarbrücken
Fotballtrenere for AEK Athen
Forbundsrepublikken Tysklands fortjenstorden
Personer fra Dortmund